
ΤΕΥΧΟΣ ΔΕΥΤΕΡΟ 


Αρ 


. Φύλλου 375 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Έγκριση υπερωριακής απασχόλησης των υπαλ¬ 
λήλων του Υπουργείου Εσωτερικών-Τομέας Μα¬ 
κεδονίας και Θράκης για το έτος 2018. 

2 

Ανασυγκρότηση συλλογικών οργάνων του 
Υπουργείου Οικονομικών, στα οποία μετέχουν 
Προϊστάμενοι ή/και υπάλληλοι των Υπηρεσιών 
της Γενικής Γραμματείας Δημόσιας Περιουσίας. 

3 

Καθορισμός της σφραγίδας του Νομικού Προσώ¬ 
που Δημοσίου Δικαίου (Ν.Π.Δ.Δ.) με την επωνυμία 
«Ελληνικό Κτηματολόγιο». 

4 

Έγκριση Επιχειρησιακού Σχεδίου 2018-2021 της 
εταιρείας «ΕΛΛΗΝΙΚΗ ΕΤΑΙΡΕΙΑ ΣΥΝΤΗΡΗΣΗΣ 
ΣΙΔΗΡΟΔΡΟΜΙΚΟΥ ΤΡΟΧΑΙΟΥ ΥΛΙΚΟΥ Α.Ε. 
(Ε.Ε.Σ.Σ.Τ.Υ. Α.Ε.)». 


ΑΠΟΦΑΣΕΙΣ 

Αριθμ. 416 _ (1) 

Έγκριση υπερωριακής απασχόλησης των υπαλ- 
λήλωντου Υπουργείου Εσωτερικών -Τομέας Μα¬ 
κεδονίας και Θράκης για το έτος 2018. 

Η ΥΦΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις: 

α) του άρθρου 20 του ν. 4354/2015 (ΦΕΚ 176/Α7 
16-12-2015) «Μισθολογικές Ρυθμίσεις των υπαλλήλων 
του Δημοσίου, των Οργανισμών Τοπικής Αυτοδιοίκη¬ 
σης (Ο.Τ.Α,) πρώτου και δευτέρου βαθμού,των Νομικών 
Προσώπων Δημοσίου(Ν.Π.Δ.Δ,) και Ιδιωτικού Δικαίου 
(Ν.Π.Ι.Δ.)», όπως ισχύει. 

β) του ν. 4507/2017 (ΦΕΚ 196/τ.Α'/20-12-2017)«Κύρωση 
του Κρατικού Προϋπολογισμού οικονομικού έτους 2018». 

γ) του ν. 4270/2014 «Αρχές δημοσιονομικής διαχείρι¬ 
σης και εποπτείας (ενσωμάτωση της οδηγίας 2011/85/ 
ΕΕ )-δημόσιο λογιστικό και άλλες διατάξεις», όπως τρο¬ 
ποποιήθηκε και ισχύει. 

δ) του π.δ. 24/2015 (ΦΕΚ 20/Α727-1-2015) «Σύσταση 
και μετονομασία Υπουργείων, μεταφορά της Γενικής 
Γραμματείας Κοινωνικών Ασφαλίσεων». 


ε) του π.δ. 123/2016 (ΦΕΚ 208/Α74-11-2016) «Ανασύ¬ 
σταση και μετονομασία του Υπουργείου Διοικητικής με¬ 
ταρρύθμισης και Ηλεκτρονικής Διακυβέρνησης, ανασύ¬ 
σταση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείου Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων». 

στ) του π.δ. 125/2016 (ΦΕΚ 210/Α75-11-2016) «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών». 

2. Την υπ' αριθμ. 2/31029/6-5-2016 (ΑΔΑ: ΩΛ9ΣΗ-0Ν Μ) 
«Παροχή οδηγιών για την εφαρμογή των διατάξεων του 
Κεφαλ. Β' του ν. 4354/2015 (ΦΕΚ 176/Α>. 

3. Την υπ'αριθμ. 39324/6-12-2016 κοινή απόφαση του 
Πρωθυπουργού και του Υπουργού Εσωτερικών (ΦΕΚ 
3959/τ.Β79-12-2016) «Ανάθεση αρμοδιοτήτων στην 
Υφυπουργό Εσωτερικών, Μαρία Κόλλια-Τσαρουχά». 

4. Το π.δ. 141/2017 «Οργανισμόςτου Υπουργείου Εσω¬ 
τερικών» (ΦΕΚ 180/τ.Α 723-11 -2017). 

θ) Του υπ’ αριθ.2/91240/ΔΠΓΚ/20-12-2017 (ΑΔΑ: 
6Π8ΠΗ-ΖΕΓ) εγγράφου του Γενικού Λογιστηρίου του 
Κράτους «Διάθεση των πιστώσεων του προϋπολογισμού 
οικονομικού έτους 2018». 

ι)Της υπ'αριθμ. 5043/20-12-2017 (ΑΔΑ:61 ΘΞ465ΧΘ7- 
63Λ) απόφασης της Υφυπουργού Εσωτερικών «Κατανο¬ 
μή πιστώσεων τακτικού Προϋπολογισμού του Υπουργεί¬ 
ου Εσωτερικών-Τομέας Μακεδονίας Θράκης (Φορέας 
07/210), οικονομικού έτους 2018». 

ια)Την υπ' αριθ. 348/23-1 -2018 εισηγητική έκθεση της 
Προϊστάμενης Οικονομικών Υπηρεσιών (άρθρο 24 παρ. 
5 εδ. ε' του ν. 4270/2014) περί ύπαρξης εγγεγραμμένης 
πίστωσης για την έκδοση εγκριτικής απόφασης για την 
υπερωριακή απασχόληση. 

2.Τις ειδικές, εποχικές, έκτακτες και επείγουσες υπηρε¬ 
σιακές ανάγκες για το έτος 2018 από τις οποίες προκύπτει 
η ανάγκη υπερωριακής απασχόλησης των υπαλλήλων με 
κάθε σχέση εργασίας του Υπουργείου Εσωτερικών-το- 
μέας Μακεδονίας Θράκης, όπως αναφέρεται παρακάτω: 

α) Μέχρι δύο (2) υπάλληλους της Διεύθυνσης Οικο¬ 
νομικών Υπηρεσιών, για τη διεκπεραίωση εργασιών 
της Διεύθυνσης για τις οποίες απαιτείται συνεργασία 
πέραν του κανονικού ωραρίου με την πολιτική ηγεσία 

του Υπουργείου Εσωτερικών- τομέας Μακεδονίας-Θρά- 
κης ή άλλων Υπουργείων και διεκπεραίωση υποθέσεων 
οικονομικής διαχείρισης και λοιπές έκτακτες υποθέσεις 
που εμπίπτουν στις αρμοδιότητες της Διεύθυνσης και 
απαιτούν απασχόληση πέραν του κανονικού ωραρίου. 

β) Μέχρι δύο ( 2) υπαλλήλους της Διεύθυνσης Διοικη¬ 
τικής Υποστήριξης και Ηλεκτρονικής Διακυβέρνησης, για 
τη διεκπεραίωση εργασιών της Διεύθυνσης για τις οποίες 
απαιτείται συνεργασία πέραν του κανονικού ωραρίου με 
την πολιτική ηγεσία του Υπουργείου Εσωτερικών-τομέας 
Μακεδονίας - Θράκης ή άλλων Υπουργείων, εργασιών 
γραμματειακής υποστήριξης, σύνταξης και αρχειοθέτησης 
εγγράφων και υλικού, υλοποίησης προγραμμάτων για τη 
ανάπτυξη του ανθρώπινου δυναμικού Για την αντιμετώπιση 
εκτάκτων ή απρόβλεπτων προβλημάτων που προκύπτουν 
απάτη λειτουργία και τη συντήρηση του τεχνολογικού εξο¬ 
πλισμού και λογισμικού του Υπουργείου Εσωτερικών-τομέ¬ 
ας Μακεδονίας-Θράκης και λοιπές έκτακτες υποθέσεις που 
εμπίπτουν στις αρμοδιότητεςτηςΔιεύθυνσης και απαιτούν 
απασχόληση πέραν του κανονικού ωραρίου. 

γ) Μέχρι δύο (2) υπαλλήλους της Διεύθυνσης Περιβάλ¬ 
λοντος, Πολιτισμού και Πολιτιστικής Κληρονομιάς και 
Αθλητισμού για τις έκτακτες ανάγκες απασχόλησης που 
προκύπτουν κατά την εκπόνηση περιβαλλοντικών και 
πολιτιστικών προγραμμάτων και πολιτικών, την υλοποίη¬ 
ση σχεδίων δράσης για το περιβάλλον, τον πολιτισμό, την 
παιδεία και τον αθλητισμό, τις διαδικασίες εισηγήσεων 
και επιτόπιων ελέγχων για τον χαρακτηρισμό κτιρίων ως 
διατηρητέων ή οικισμών ως παραδοσιακών. Για την συ¬ 
ντέλεση επειγουσών εργασιών καθαριότητας και καλής 
λειτουργίας του κτιρίου του Διοικητηρίου. Για την απα¬ 
σχόληση πέραν του κανονικού ωραρίου που σχετίζεται 
με την κίνηση των οχημάτων του Υπουργείου Εσωτερι¬ 
κών - τομέας Μακεδονίας - Θράκης(οδηγοί), τόσο για την 
εξυπηρέτηση του φορέα, όσο και για τις μετακινήσεις 
κυβερνητικών κλιμακίων που επισκέπτονται τον χώρο 
ευθύνης του. Επίσης, διεκπεραίωση έκτακτων και επει- 
γουσών τεχνικών εργασιών, συντήρησης και προστασίας 
του κτιρίου του Υπουργείου Εσωτερικών-τομέας Μακε¬ 
δονίας Θράκης και λοιπές έκτακτες υποθέσεις που εμπί¬ 
πτουν στις αρμοδιότητες της Διεύθυνσης και απαιτούν 
απασχόληση πέραν του κανονικού ωραρίου. 

γ) Μέχρι δύο (2) υπαλλήλουςτηςΔιεύθυνσης Ιδιωτικών 
Επενδύσεων, για την αντιμετώπιση των έκτακτων ανα¬ 
γκών απασχόλησης που προκύπτουν κατά την υλοποί¬ 
ηση έργων στο πλαίσιο επιχειρησιακών προγραμμάτων. 
Επίσης επείγουσα απασχόληση που προκύπτει κατά τη 
διαδικασία παραλαβής αιτήσεων επενδυτικών σχεδίων, 
εξυπηρέτησης των επενδυτών και ελέγχου νομιμότητας 
και πληρότητας των επενδυτικών φακέλων και άλλων 
ενεργειών που απαιτούν έκτακτη απασχόληση πέραν 
του κανονικού ωραρίου εργασίας. 

δ) Μέχρι δύο (2) υπαλλήλουςτηςΔιεύθυνσηςΔιεθνών 
και Βαλκανικών Σχέσεων, για την αντιμετώπιση των έκτα¬ 
κτων αναγκών απασχόλησης που προκύπτουν κατά τη 
διεκπεραίωση θεμάτων που αφορούν τη διεθνή συνερ¬ 
γασία δημοσίων και ιδιωτικών φορέων που δραστηρι¬ 
οποιούνται στο χώρο αρμοδιότητας του Υπουργείου, 
την παρακολούθηση των δράσεων των ευρωπαϊκών ορ¬ 


γάνων, διεθνών οργανισμών και Μη Κυβερνητικών Ορ¬ 
γανώσεων (ΜΚΟ) που εδρεύουν στη Μακεδονία και τη 
Θράκη, την προώθηση της συνεργασίας με ξένες χώρες, 
την κατάρτιση προγραμμάτων τουριστικής ανάπτυξης, 
τον έλεγχο και την εποπτεία της αγοράς. 

Επίσης τη διοργάνωση δράσεων και υλοποίηση έργων 
για θέματα αποδήμων, μεταναστών και προσφύγων και 
την υλοποίηση Ευρωπαϊκών προγραμμάτων και άλλων 
αναπτυξιακών ενεργειών, που απαιτούν έκτακτη απα¬ 
σχόληση πέραν του κανονικού ωραρίου εργασίας. 

ε) Μέχρι έναν(1) υπάλληλο του Αυτοτελούς Τμήματος 
Πολιτικής Σχεδίασης και Υποστήριξης Σχεδίων Εκτάκτου 
Ανάγκης για την αντιμετώπιση θεμάτων ΠΣΕΑ και πολι¬ 
τικής προστασίας, που προκύπτουν από απρόβλεπτα 
φυσικά φαινόμενα ή άλλα αίτια καθώς και από την απα¬ 
σχόληση που προκύπτει από την συμμετοχή υπαλλήλων 
σε πανελλήνιες στρατιωτικές ασκήσεις. 

στ) Μέχρι έναν (1) υπάλληλο της Μονάδας Εσωτερικού 
Ελέγχου για την αντιμετώπιση εκτάκτων υποθέσεων που 
σχετίζονται με το σύστημα εσωτερικού ελέγχου της κε¬ 
ντρικής υπηρεσίας και το εποπτευόμενων φορέων, τον 
έλεγχο νομιμότητας και κανονικότητας των δαπανών, τη 
διενέργεια οικονομικού και διαχειριστικού ελέγχου δη¬ 
μόσιων υπολόγων και διαχειρίσεων και λοιπές έκτακτες 
ελεγκτικές - συμβουλευτικές αρμοδιότητες, που απαιτούν 
απασχόληση πέραν του κανονικού ωραρίου εργασίας. 

ζ) Μέχρι έναν (1) υπάλληλο του Αυτοτελούς Τμήμα¬ 
τος Νομοθετικής Πρωτοβουλίας και Κοινοβουλευτικού 
Ελέγχου για την αντιμετώπιση εκτάκτων υποθέσεων 
που σχετίζονται με την απλούστευση διαδικασιών, συ¬ 
νεργασία και διαβούλευση με τους αρμόδιους φορείς 
της κυβέρνησης, νομοπαρασκευαστική προετοιμασία, 
απαντήσεις σε ερωτήματα που κατατίθενται στη Βουλή 
και λοιπές έκτακτες αρμοδιότητες, που απαιτούν απα¬ 
σχόληση πέραν του κανονικού ωραρίου εργασίας. 

η) Μέχρι έναν (1) υπάλληλο του Αυτοτελούς Τμήματος 
ΠεριφερειακούΤύπου και Εθιμοτυπίας για την αντιμετώπι¬ 
ση θεμάτων που αφορούν την προετοιμασία, οργάνωση και 
υλοποίηση εκδηλώσεων προβολής και δημοσίων σχέσεων 
του φορέα, την υποστήριξη των υπολοίπων υπηρεσιών για 
τη δραστηριότητα τους που αφορά πληροφόρηση για τον 
τομέα αρμοδιότητάςτους,την υποδοχή, πληροφόρηση και 
εξυπηρέτηση δημοσιογράφων, τη φωτογραφική κάλυψη 
και βιντεοσκόπηση εκδηλώσεων, διοχέτευση υλικού στα 
μέσα μαζικής ενημέρωσης και στην ιστοσελίδα του φορέα 
και λοιπές έκτακτες αρμοδιότητες, που απαιτούν απασχό¬ 
ληση πέραν του κανονικού ωραρίου εργασίας. 

θ) Μέχρι έναν (1) υπάλληλο της Γενικής Διεύθυνσης 
για την αντιμετώπιση θεμάτων που αφορούν διοικητική 
υποστήριξη του φορέα και των εποπτευόμενων φορέων, 
συνεργασία με την πολιτική ηγεσία ή άλλα Υπουργεία 
καθώς και λοιπές έκτακτες αρμοδιότητες, που απαιτούν 
απασχόληση πέραν του κανονικού ωραρίου εργασίας. 

3. Το γεγονός ότι για την αντιμετώπιση των παραπάνω 
αναγκών επιβάλλεται να απασχολούνται έως δεκαπέντε (15) 
υπάλληλοι του Υπουργείου Εσωτερικών - τομέας Μακεδο¬ 
νίας - Θράκης μηνιαίως έως είκοσι (20) ώρες ανά υπάλληλο. 

4. Το γεγονός, ότι από την απόφαση αυτή προκαλείται 
δαπάνη έως δέκα τριών χιλιάδων ευρώ (13.000 €) για την 

οποία υπάρχει εγγεγραμμένη πίστωση στον ΚΑΕ 0511 
του τακτικού προϋπολογισμού του Υπουργείου Εσωτε¬ 
ρικών - τομέας Μακεδονίας Θράκης, οικονομικού έτους 
2018, Ειδικός Φορέας 07/210, αποφασίζουμε: 

1. Εγκρίνουμε την υπερωριακή εργασία μέχρι 
31.12.2018, για μέχρι είκοσι (20) ώρες μηνιαίως ανά 
υπάλληλο του Υπουργείου Εσωτερικών - τομέας Μακε¬ 
δονίας Θράκης, και συνολικά για μέχρι 3.600 ώρες για το 
έτος 2018, με την προβλεπόμενη από το νόμο αμοιβή, 
για τους μνημονευόμενους στο σκεπτικό της παρούσας 
λόγους, ως εξής: 

α) για μέχρι δύο (2) υπαλλήλους της Διεύθυνσης Οι¬ 
κονομικών Υπηρεσιών 

β) για μέχρι δύο (2) υπαλλήλουςτης Διεύθυνσης Διοι¬ 
κητικής Υποστήριξης και Ηλεκτρονικής Διακυβέρνησης 

γ) για μέχρι δύο (2) υπαλλήλους της Διεύθυνσης Πε¬ 
ριβάλλοντος, Πολιτισμού και Πολιτιστικής Κληρονομιάς 
και Αθλητισμού 

δ) για μέχρι δύο (2) υπαλλήλους της Διεύθυνσης Ιδι¬ 
ωτικών Επενδύσεων 

ε) για μέχρι δύο (2) υπαλλήλους της Διεύθυνσης Διε¬ 
θνών Σχέσεων και Περιφερειακής Πολιτικής 

στ) για μέχρι έναν (1) υπάλληλο του Αυτοτελούς Τμή¬ 
ματος Πολιτικής Σχεδίασης και Υποστήριξης Σχεδίων 
Εκτάκτου Ανάγκης (ΠΣΕΑ) 

ζ) για μέχρι έναν (1) υπάλληλο της Μονάδας Εσωτε¬ 
ρικού Ελέγχου 

η) για μέχρι έναν (1) υπάλληλο του ΑυτοτελούςΤμήμα- 
τος Νομοθετικής Πρωτοβουλίας και Κοινοβουλευτικού 
Ελέγχου 

θ) για μέχρι έναν (1) υπάλληλο του Αυτοτελούς Τμή¬ 
ματος Περιφερειακού Τύπου και Εθιμοτυπίας 

ι) για μέχρι έναν (1) υπάλληλο της Γενικής Διεύθυνσης 

2. Οι ανωτέρω υπάλληλοι θα προσφέρουν, πέρα από 
τις ώρες υποχρεωτικής απασχόλησης, υπερωριακή ερ¬ 
γασία απογευματινών ωρών και μέχρι την 22η ώρα, όλες 
τις εργάσιμες ημέρες της εβδομάδας. 

3. Η κατανομή των ωρών απασχόλησης του προσω¬ 
πικού, θα γίνεται κάθε φορά ανάλογα με τις ανάγκες της 
Υπηρεσίας. Ο αριθμός των υπαλλήλων ανά Διεύθυνση/ 
Αυτοτελές Τμήμα μπορεί να αυξάνεται, σύμφωνα με τις 
ανάγκες της Υπηρεσίας, με ανάλογη μείωση των ωρών 
υπερωριακής εργασίας με την προϋπόθεση ότι δεν θα 
γίνει υπέρβαση των συνολικών ωρών, οι οποίες εγκρί- 
νονται με την παρούσα. 

4. Υπεύθυνος, για την παρακολούθηση και έλεγχο πραγ¬ 
ματικής παροχής της υπερωριακής απασχόλησης, ο οποί¬ 
ος και θα βεβαιώνει την πραγματοποίηση της με πράξη 
του, ορίζεται ο Προϊστάμενος της Διεύθυνσης Διοικητικής 
Υποστήριξης και Ηλεκτρονικής Διακυβέρνησης. 

5. Η απόφαση αυτή ισχύει απάτην ημερομηνία δημο¬ 
σίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 26 Ιανουάριου 2018 

Η Υφυπουργός 

ΜΑΡΙΑ ΚΟΛΛΙΑ - ΤΣΑΡΟΥΧΑ 


Αριθμ. 2/7166/0004 (2) 

Ανασυγκρότηση συλλογικών οργάνων του 
Υπουργείου Οικονομικών, στα οποία μετέχουν 
Προϊστάμενοι ή/και υπάλληλοι των Υπηρεσιών 
της Γενικής Γραμματείας Δημόσιας Περιουσίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Τουπ.δ. 142/2017 «Οργανισμός Υπουργείου Οικο¬ 
νομικών» (Α' 181) και ιδίως των άρθρων 71 έως 78 και 
98 του παρόντος. 

β) Των άρθρων 90, 96, 98, 99, 100, 101, 103 και 104 
του π.δ. 284/1988 «Οργανισμός του Υπουργείου Οικο¬ 
νομικών» (Α' 128), όπως τροποποιήθηκαν και ισχύουν. 

γ) Του άρθρου 2 του α.ν. 1219/1938 «Περί καταργή- 
σεωςτου δικαιώματος αμμοληψίας και αντικατατάσεως 
αυτού δια προσθέτου τέλους επί των αδειών ανεγέρσεως 
οικοδομών», όπως ισχύει. 

δ) Των άρθρων 3 και 31 του ν. 2971/2001 «Αιγιαλός 
παραλίας και άλλες διατάξεις» (Α' 285), όπως ισχύει. 

ε) Του άρθρου 9 του ν.3130/2003 «Μισθώσεις ακινή¬ 
των για στέγαση δημόσιων Υπηρεσιών και άλλες διατά¬ 
ξεις» (Α' 76), όπως ισχύει. 

στ) Των άρθρων 15 και 27 του ν. 2882/2001 «Κώδικας 
αναγκαστικών απαλλοτριώσεων Ακινήτων» (Α' 17), όπως 
ισχύει. 

ζ) της παρ. 21 του άρθρου 46 του ν. 3220/2004 «Μέτρα 
αναπτυξιακής και κοινωνικής πολιτικής - αντικειμενικο- 
ποίηση του φορολογικού ελέγχου και άλλες διατάξεις» 
(ΑΊ 5), όπως ισχύει. 

η) της παρ. 4 του άρθρου 26 του ν.2579/1998 «Φο¬ 
ρολογικές διαρρυθμίσεις και άλλες διατάξεις» (Α' 31), 
όπως ισχύει. 

θ) του άρθρου 24, παρ.5, περ. ε) του ν. 4270/2014 «Αρ¬ 
χές δημοσιονομικής διαχείρισης και εποπτείας (ενσωμά¬ 
τωση της Οδηγίας 2011/85/ΕΕ)-δημόσιο λογιστικό και 
άλλες διατάξεις» (Α' 143), όπως ισχύει. 

ι) του άρθρου 21 του ν. 4354/2015 «Διαχείριση των μη 
εξυπηρετούμενων δανείων, μισθολογικές ρυθμίσεις και 
άλλες επείγουσες διατάξεις εφαρμογής της συμφωνίας 
δημοσιονομικών στόχων και διαρθρωτικών μεταρρυθ¬ 
μίσεων» (Α’ 176), όπως ισχύει. 

ια) των άρθρων 13 έως 15 του ν. 2690/1999 «Κύρωση 
του Κώδικα Διοικητικής διαδικασίας και άλλες διατάξεις» 
(Α' 45), όπως ισχύει. 

ιβ) του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116). 

2. α) Την αριθμ. Δ6Α 1101689 ΕΞ2011/18.7.2011 από¬ 
φαση του Υπουργού Οικονομικών με θέμα «Ανασυγκρό¬ 
τηση συλλογικών οργάνων του Υπουργείου Οικονομικών, 
για τα οποία η αρμοδιότητα ορισμού μελών περιήλθε 
στους Γενικούς Γραμματείς Περιφερειών, όπως κατα- 
γράφηκε με την αριθμ. 1063649/790/Α0006/03-08-2004 
Υπουργική απόφαση, σύμφωνα με τις διατάξεις της παρ. 
21 του άρθρου 46 του ν.3220/2004 (Α' 15) και στη συνέ¬ 
χεια στους Γενικούς Γραμματείς των Αποκεντρωμένων 
Διοικήσεων, σύμφωνα με τις διατάξεις του άρθρου 280 

του ν. 3852/2010 (Α' 87)» (ΑΔΑ:4Α5ΧΗ-Ε1Χ), όπως τρο¬ 
ποποιήθηκε μετηναριθ.Δ6Α 1119192 ΕΞ2012/29.8.2012 
(ΑΔΑ:Β4Θ9Η-902) όμοια, 

β) Την αριθ. 2/14955/0004/17.3.2015 απόφαση του 
Υπουργού Οικονομικών μεθέμα «Ανασυγκρότηση συλλο¬ 
γικών οργάνων του Υπουργείου Οικονομικών, στα οποία 
μετέχουν Προϊστάμενοι ή υπάλληλοι των Υπηρεσιών της 
Γενικής Γραμματείας Δημόσιας Περιουσίας» (Β' 484), όπως 
τροποποιήθηκε με τις αριθ. 2/48792/0004/22.7.2015 (Β' 
1686) και 2/59202/0004/7.10.2015 (Β' 2177) όμοιες. 

γ) Την αριθ. 2/28951/0004/28.4.2015 απόφαση του 
Υπουργού Οικονομικών με θέμα «Ανασυγκρότηση συλ¬ 
λογικών οργάνων των άρθρων 90,91,92 και 96 του π.δ. 
284/1988 (Α' 128)» (Β' 835). 

3. Την αριθμ. 2/3160/ΔΠΔΑ/16.1.2018 εισήγηση της 
Προϊσταμένης της Γενικής Διεύθυνσης Οικονομικών 
Υπηρεσιών του Υπουργείου Οικονομικών, με την οποία 
βεβαιώνεται ότι από τις διατάξεις της παρούσας από¬ 
φασης δεν προκαλείται επιπλέον επιβάρυνση ούτε στον 
προϋπολογισμό του Υπουργείου Οικονομικών τρέχοντος 
οικονομικού έτους, ούτε στο ΜΠΔΣ 2018-2021. 

4. Την ανάγκη ανασυγκρότησης των συλλογικών ορ¬ 
γάνων του Υπουργείου Οικονομικών στα οποία συμμετέ¬ 
χουν, έκτης θέσης τους, Προϊστάμενοι ή/και υπάλληλοι 
Υπηρεσιών της Γενικής Γραμματείας Δημόσιας Περι¬ 
ουσίας, οι οποίες αναδιαρθρώθηκαν ή μετονομάστη¬ 
καν δυνάμει των διατάξεων του νέου Οργανισμού του 
Υπουργείου Οικονομικών (π.δ. 142/2017). 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

I. Ανασυγκροτούμε τα συλλογικά όργανα του Υπουρ¬ 
γείου Οικονομικών, των οποίων η σύσταση προβλέπεται 
από τις διατάξεις των άρθρων 90, 96, 98, 99, 100, 101, 
103 και 104 του π.δ. 284/1988 (Α' 128), όπως ισχύουν, 
μόνο κατά το μέρος που αφορά στους Προϊσταμένους 
ή/και στους υπαλλήλους που, έκτης θέσης τους, συμμε¬ 
τέχουν σε αυτά και υπηρετούν σε Υπηρεσίεςτης Γενικής 
Γραμματείας Δημόσιας Περιουσίας, οι οποίες βάσει του 
π.δ. 142/2017 (Α' 181) αναδιαρθρώθηκαν ή/και μετονο¬ 
μάστηκαν, ως εξής: 

Α. Γνωμοδοτικό Συμβούλιο Δημοσίων Κτημάτων και 
Ανταλλάξιμης Περιουσίας (π.δ. 284/1988, αρ.90) 

Στο Γνωμοδοτικό Συμβούλιο Δημοσίων Κτημάτων και 
Ανταλλάξιμης Περιουσίας, το οποίο λειτουργεί σε δύο 
αυτοτελή και ανεξάρτητα Τμήματα, ορίζουμε να μετέχει 
ως μέλος χωρίς ψήφο (γνώμη) για μεν στο Γνωμοδοτικό 
Τμήμα Δημοσίων Κτημάτων ο Προϊστάμενος της Διεύ¬ 
θυνσης Δημόσιας Περιουσίας με αναπληρωτή του τον 
Προϊστάμενο του Τμήματος Α'-Δημόσιων και Ανταλλάξι¬ 
μων Κτημάτων της ίδιας Διεύθυνσης, για δε στο Γνωμο¬ 
δοτικό Τμήμα Ανταλλαξίμων Κτημάτων ο νόμιμος ανα¬ 
πληρωτής του Π ροϊσταμένου της Διεύθυνσης Δημόσιας 
Περιουσίας με αναπληρωτή του τον Προϊστάμενο του 
Τμήματος Α'- Δημόσιων και Ανταλλάξιμων Κτημάτων 
της ίδιας Διεύθυνσης. 

Χρέη γραμματέα και αναπληρωτή του, ορίζουμε να 
ασκούν τόσο για το Γνωμοδοτικό Τμήμα Δημοσίων Κτη¬ 
μάτων όσο και για το Γνωμοδοτικό Τμήμα Ανταλλαξί¬ 


μων Κτημάτων, υπάλληλοι που υπηρετούν στο Τμήμα 
Α'-Δημόσιων και Ανταλλάξιμων Κτημάτων της Διεύθυν¬ 
σης Δημόσιας Περιουσίας. 

Β. Επιτροπή Ελέγχου Τίτλων Δικαιούχων από Ανα¬ 
γκαστική Απαλλοτρίωση (π.δ. 284/1988 αρθ. 96, 
ν. 2882/2001 αρθ. 27) 

Στη θέση που είχε οριστεί να μετέχει, με την αριθ. 
2/28951/0004/28.4.2015 απόφαση του Υπουργού Οικο¬ 
νομικών, ο Προϊστάμενος της Διεύθυνσης Δημόσιας Πε¬ 
ριουσίας ή ο ΠροϊστάμενοςτουΤμήματος Β'-Διαχείρισης 
Δημόσιας Περιουσίας της Διεύθυνσης Δημόσιας Περιου¬ 
σίας, με τους νόμιμους αναπληρωτές τους, ορίζουμε να 
μετέχει ο Προϊστάμενος της Κτηματικής Υπηρεσίας με 
αναπληρωτή του το νόμιμο αναπληρωτή του. 

Γ. Επιτροπή Δημοσίων Κτημάτων (π.δ. 284/1988 αρθ. 98) 

Στη θέση που είχε οριστεί να μετέχει, με την αριθ. 
2/14955/0004/17.3.2015 απόφαση του Υπουργού Οι¬ 
κονομικών, όπως ισχύει, ο Προϊστάμενος της Περιφερει¬ 
ακής Διεύθυνσης Δημόσιας Περιουσίας, με αναπληρωτή 
τούτον Προϊστάμενο του Α' ΤμήματοςτηςοικείαςΔιεύ- 
θυνσης ή υπάλληλο του Αυτοτελούς Γραφείου Δημόσι¬ 
ας Περιουσίας κατά χωρική αρμοδιότητα, ορίζουμε να 
μετέχει ο Προϊστάμενος της αρμόδιας Κτηματικής Υπη¬ 
ρεσίας με αναπληρωτή του είτε το νόμιμο αναπληρωτή 
του όταν η Υπηρεσία λειτουργεί σε επίπεδο Τμήματος 
είτε τον Προϊστάμενο του Τμήματος Α'- Δημόσιων και 
Ανταλλαξίμων Κτημάτων, Απαλλοτριώσεων και Κοινωφε¬ 
λών Περιουσιών, όταν η Υπηρεσία λειτουργεί σε επίπεδο 
Διεύθυνσης. 

Δ. Επιτροπή Αναγνώρισης Δικαιούχων Εξαγοράς Με¬ 
ριδίου του Δημοσίου από το Κτήμα Αμύνταιου (π.δ. 
284/1988 άρθρου 99) 

Στη θέση που είχε οριστεί να μετέχει, με την αριθ. 
2/14955/0004/17.3.2015 απόφαση του Υπουργού Οι¬ 
κονομικών, όπως ισχύει, ο Προϊστάμενος της Περιφερει¬ 
ακής Διεύθυνσης Δημόσιας Περιουσίας, με αναπληρωτή 
τούτον Προϊστάμενο του Α' ΤμήματοςτηςοικείαςΔιεύ- 
θυνσης ή υπάλληλο του Αυτοτελούς Γραφείου Δημόσιας 
Περιουσίας κατά χωρική αρμοδιότητα, ορίζουμε να μετέ¬ 
χει ο Προϊστάμενος της αρμόδιας Κτηματικής Υπηρεσίας 
με αναπληρωτή του το νόμιμο αναπληρωτή του. 

Ε. Επιτροπή καθορισμού αιγιαλού και παραλίας, παλαι¬ 
ού αιγιαλού καθώς και της όχθης, παλαιάς όχθης και πα¬ 
ρόχθιας ζώνης (π.δ. 284/1988 άρθρου 100, ν. 2971/2001 
άρθρου 3 και 31) 

Στη θέση που είχε οριστεί να μετέχει, με την αριθ. 
2/14955/0004/17.3.2015 απόφαση του Υπουργού Οι¬ 
κονομικών, όπως ισχύει: 

1) ο Προϊστάμενος της Περιφερειακής Διεύθυνσης 
Δημόσιας Περιουσίας, με αναπληρωτή του τον Προϊ¬ 
στάμενο του Β' Τμήματος της οικείας Διεύθυνσης ή 
υπάλληλο του Αυτοτελούς Γραφείου Δημόσιας Περιου¬ 
σίας κατά χωρική αρμοδιότητα, ως Π ρόεδρος, ορίζουμε 
να μετέχει ο Προϊστάμενος της αρμόδιας Κτηματικής 
Υπηρεσίας, ως Πρόεδρος, με αναπληρωτή του είτε το 
νόμιμο αναπληρωτή του όταν η Υπηρεσία λειτουργεί σε 
επίπεδο Τμήματος είτε τον Προϊστάμενο του Τμήματος 
Β’- Αιγιαλού και Παραλίας, όταν η Υπηρεσία λειτουργεί 
σε επίπεδο Διεύθυνσης. 

2) Μηχανικός του κλάδου ΠΕ ή ΤΕ Μηχανικών, έκτων 
προβλεπόμενων από το νόμο περί αιγιαλού ειδικοτή¬ 
των, που υπηρετεί είτε στην έδρα της αρμόδιας Περι¬ 
φερειακής Διεύθυνσης Δημόσιας Περιουσίας είτε στο 
Αυτοτελές Γραφείο Δημόσιας Περιουσίας της οικείας 
Περιφερειακής Διεύθυνσης κατά χωρική αρμοδιότητα, 
με αναπληρωτή του μηχανικό των ανωτέρω κατηγοριών 
και ειδικοτήτων που υπηρετεί είτε στην έδρα της αρμό¬ 
διας Περιφερειακής Διεύθυνσης Δημόσιας Περιουσίας 
είτε στο Αυτοτελές Γραφείο Δημόσιας Περιουσίας της 
οικείας Περιφερειακής Διεύθυνσης κατά χωρική αρμο¬ 
διότητα, ορίζουμε να μετέχει Μηχανικόςτου κλάδου ΠΕ 
ή ΤΕ Μηχανικών, εκ των προβλεπόμενων από το νόμο 
περί αιγιαλού ειδικοτήτων, που υπηρετεί στην αρμόδια 
Κτηματική Υπηρεσία, με αναπληρωτή του μηχανικό 
των ανωτέρω κατηγοριών και ειδικοτήτων που υπηρε¬ 
τεί στην ίδια Κτηματική Υπηρεσία. Σε περίπτωση που 
δεν υπηρετεί μηχανικός των ανωτέρω κατηγοριών και 
ειδικοτήτων στην αρμόδια Κτηματική Υπηρεσία, ορίζεται 
μηχανικός των ανωτέρω κατηγοριών και ειδικοτήτων 
από την οικεία Περιφέρεια ή Δήμο. 

ΣΤ. Επιτροπή καθορισμού θέσεων αμμοληψίας (π.δ. 
284/1988 άρθρου 100, Α.Ν. 1219/1938 αρθ. 2) 

Στη θέση που είχε οριστεί να μετέχει, με την αριθ. 
2/14955/0004/17.3.2015 απόφαση του Υπουργού Οι¬ 
κονομικών, όπως ισχύει: 

1) Ο Προϊστάμενος της Περιφερειακής Διεύθυνσης 
Δημόσιας Περιουσίας, με αναπληρωτή τούτον Προϊστά¬ 
μενο του Β' Τμήματος της οικείας Διεύθυνσης ή υπάλ¬ 
ληλο του Αυτοτελούς Γραφείου Δημόσιας Περιουσίας 
κατά χωρική αρμοδιότητα, ως Πρόεδρος ορίζουμε να 
μετέχει ο Προϊστάμενος της αρμόδιας Κτηματικής Υπη¬ 
ρεσίας, ως Πρόεδρος, με αναπληρωτή του το νόμιμο 
αναπληρωτή του. 

2) Μηχανικός του κλάδου ΠΕ ή ΤΕ Μηχανικών που 
υπηρετεί είτε στην έδρα της αρμόδιας Περιφερειακής 
Διεύθυνσης Δημόσιας Περιουσίας είτε στο Αυτοτελές 
Γραφείο Δημόσιας Περιουσίαςτης οικείας Περιφερειακής 
Διεύθυνσης κατά χωρική αρμοδιότητα, με αναπληρωτή 
του μηχανικό των ανωτέρω κατηγοριών και ειδικοτήτων 
που υπηρετεί είτε στην έδρα της αρμόδιας Περιφερειακής 
Διεύθυνσης Δημόσιας Περιουσίας είτε στο Αυτοτελές Γρα¬ 
φείο Δημόσιας Περιουσίαςτης οικείας Περιφερειακής Δι¬ 
εύθυνσης κατά χωρική αρμοδιότητα, ορίζουμε να μετέχει 
Μηχανικόςτου κλάδου ΠΕ ήΤΕ Μηχανικώνπου υπηρετεί 
στην αρμόδια Κτηματική Υπηρεσία και προτείνεται από 
τον Προϊστάμενο της, με αναπληρωτή του μηχανικό των 
ανωτέρω κατηγοριών που υπηρετεί στην ίδια Κτηματική 
Υπηρεσία. Σε περίπτωση που δεν υπηρετεί μηχανικός των 
ανωτέρω κατηγοριών στην αρμόδια Κτηματική Υπηρεσία, 
ορίζεται μηχανικός των ανωτέρω κατηγοριών από την 
οικεία Περιφέρεια ή Δήμο. 

Ζ. Επιτροπή Εκμίσθωσης και Εκποίησης Δημοσίων και 
Ανταλλάξιμων Κτημάτων (π.δ. 284/1988 άρθρου 101) 

Στη θέση που είχε οριστεί να μετέχει, με την αριθ. 
2/14955/0004/17.3.2015 απόφαση του Υπουργού Οι¬ 
κονομικών, όπως ισχύει: 

1)0 Προϊστάμενος της Περιφερειακής Διεύθυνσης Δη¬ 
μόσιας Περιουσίας με αναπληρωτή του τον Προϊστάμενο 


του Α' Τμήματος της οικείας Διεύθυνσης ή υπάλληλο 
του Αυτοτελούς Γραφείου Δημόσιας Περιουσίας κατά 
χωρική αρμοδιότητα, ως Πρόεδρος, ορίζουμε να μετέχει 
ο Προϊστάμενος της αρμόδιας Κτηματικής Υπηρεσίας, 
ως Πρόεδρος, με αναπληρωτή του είτε το νόμιμο ανα¬ 
πληρωτή του όταν η Υπηρεσία λειτουργεί σε επίπεδο 
Τμήματος είτε τον ΠροϊστάμενοτουΤμήματος Α'-Δημό¬ 
σιων και Ανταλλαξίμων Κτημάτων, Απαλλοτριώσεων και 
Κοινωφελών Περιουσιών, όταν η Υπηρεσία λειτουργεί σε 
επίπεδο Διεύθυνσης. 

2) Μηχανικός του κλάδου ΠΕ ή ΤΕ Μηχανικών που 
υπηρετεί είτε στην έδρα της αρμόδιας Περιφερειακής 
Διεύθυνσης Δημόσιας Περιουσίας είτε στο Αυτοτελές 
Γραφείο Δημόσιας Περιουσίαςτης οικείας Περιφερειακής 
Διεύθυνσης κατα χωρική αρμοδιότητα, με αναπληρωτή 
του μηχανικό των ανωτέρω κατηγοριών και ειδικοτήτων 
που υπηρετεί είτε στην έδρα της αρμόδιας Περιφερειακής 
Διεύθυνσης Δημόσιας Περιουσίας είτε στο Αυτοτελές Γρα¬ 
φείο Δημόσιας Περιουσίαςτης οικείας Περιφερειακής Δι¬ 
εύθυνσης κατα χωρική αρμοδιότητα, ορίζουμε να μετέχει 
Μηχανικόςτου κλάδου ΠΕ ήΤΕ Μηχανικώνπου υπηρετεί 
στην αρμόδια Κτηματική Υπηρεσία και προτείνεται από 
τον Προϊστάμενο της, με αναπληρωτή του μηχανικό των 
ανωτέρω κατηγοριών που υπηρετεί στην ίδια Κτηματική 
Υπηρεσία. Σε περίπτωση που δεν υπηρετεί μηχανικός των 
ανωτέρω κατηγοριών στην αρμόδια Κτηματική Υπηρεσία, 
ορίζεται μηχανικός των ανωτέρω κατηγοριών από την 
οικεία Περιφέρεια ή Δήμο. 

Η. Επιτροπή Στέγασης Δημόσιων Υπηρεσιών (π.δ. 
284/1988 άρθρου 103, ν. 3130/2003 άρθρου 9) 

Στη θέση που είχε οριστεί να μετέχει, με την αριθ. 
2/14955/0004/17.3.2015 απόφαση του Υπουργού Οι¬ 
κονομικών, όπως ισχύει: 

1) 0 Προϊστάμενος της Περιφερειακής Διεύθυνσης Δη¬ 
μόσιας Περιουσίας, με αναπληρωτή του τον Προϊστάμε¬ 
νο του Γ' Τμήματος-Τεχνικής Υποστήριξης και Διαχείρι¬ 
σης της οικείας Διεύθυνσης ή υπάλληλο του Αυτοτελούς 
Γραφείου Δημόσιας Περιουσίας κατά χωρική αρμοδιότη¬ 
τα, ως Πρόεδρος, ορίζουμε να μετέχει ο Προϊστάμενος 
της αρμόδιας Κτηματικής Υπηρεσίας, ως Πρόεδρος, με 
αναπληρωτή του τον νόμιμο αναπληρωτή του. 

2) Μηχανικόςτου κλάδου ΠΕ ήΤΕ Μηχανικών που υπη¬ 
ρετεί είτε στην έδρα της αρμόδιας Περιφερειακής Διεύ¬ 
θυνσης Δημόσιας Περιουσίας είτε στο Αυτοτελές Γρα¬ 
φείο Δημόσιας Περιουσίας της οικείας Περιφερειακής 
Διεύθυνσης κατά χωρική αρμοδιότητα, με αναπληρωτή 
του μηχανικό των ανωτέρω κατηγοριών και ειδικοτήτων 
που υπηρετεί είτε στην έδρα της αρμόδιας Περιφερεια¬ 
κής Διεύθυνσης Δημόσιας Περιουσίας είτε στο Αυτοτε¬ 
λές Γραφείο Δημόσιας Περιουσίας της οικείας Περιφερει¬ 
ακής Διεύθυνσης κατά χωρική αρμοδιότητα, ορίζουμε 
να μετέχει Μηχανικόςτου κλάδου ΠΕ ήΤΕ Μηχανικών, εκ 
των προβλεπόμενων από το νόμο περί μισθώσεων για 
στέγαση Δημοσίων Υπηρεσιών ειδικοτήτων, που υπηρε¬ 
τεί στην αρμόδια Κτηματική Υπηρεσία και προτείνεται 
από τον Προϊστάμενο της, με αναπληρωτή του μηχανικό 
των ανωτέρω κατηγοριών και ειδικοτήτων που υπηρετεί 
στην ίδια Κτηματική Υπηρεσία. Σε περίπτωση που δεν 
υπηρετεί μηχανικός των ανωτέρω κατηγοριών και ειδι- 

κοτήτων στην αρμόδια Κτηματική Υπηρεσία, ορίζεται 
μηχανικός των ανωτέρω κατηγοριών και ειδικοτήτων 
από την οικεία Περιφέρεια ή Δήμο. 

Θ. Επιτροπή Εκτίμησης Αξίας Απαλλοτριωμένου Ακινή¬ 
του (π.δ. 284/1988 άρθρου 104, ν. 2882/2001 άρθρου 15) 

Στη θέση που είχε οριστεί να μετέχει, με την αριθ. 
2/14955/0004/17.3.2015 απόφαση του Υπουργού Οι¬ 
κονομικών, όπως ισχύει, ο Προϊστάμενος της Περιφερει¬ 
ακής Διεύθυνσης Δημόσιας Περιουσίας, με αναπληρωτή 
τούτον Προϊστάμενο του Α'ΤμήματοςτηςοικείαςΔιεύ- 
θυνσης ή υπάλληλο του Αυτοτελούς Γραφείου Δημόσιας 
Περιουσίας κατά χωρική αρμοδιότητα, ως Πρόεδρος, 
ορίζουμε να μετέχει ο Προϊστάμενος της αρμόδιας Κτη¬ 
ματικής Υπηρεσίας, ως Πρόεδρος, με αναπληρωτή του 
είτε το νόμιμο αναπληρωτή του όταν η Υπηρεσία λει¬ 
τουργεί σε επίπεδοΤμήματοςείτετον Προϊστάμενο του 
Τμήματος Α'- Δημόσιων και Ανταλλαξίμων Κτημάτων, 
Απαλλοτριώσεων και Κοινωφελών Περιουσιών, όταν η 
Υπηρεσία λειτουργεί σε επίπεδο Διεύθυνσης. 

II. Οι αποφάσεις συγκρότησης των ανωτέρω συλλογι¬ 
κών οργάνων, όπως έχουν τροποποιηθεί, εξακολουθούν 
να ισχύουν εφόσον δε ρυθμίζουν αντίθετα με τα διαλαμ¬ 
βανόμενα στην παρούσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιανουάριου 2018 

Ο Υπουργός 

ΕΥΚΛΕΙΔΗΣ ΤΣΑΚΑΛΩΤΟΣ 


Αριθμ. ΥΠΕΝ/ΔΔΥ/483 3/886 (3) 

Καθορισμός της σφραγίδας του Νομικού Προσώ¬ 
που Δημοσίου Δικαίου (Ν.Π.Δ.Δ.) με την επωνυ¬ 
μία «Ελληνικό Κτηματολόγιο». 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

Ι.Τις διατάξεις: 

α) Των άρθρων 41 και 90 του Κώδικα Νομοθεσίας για 
την Κυβέρνηση και τα κυβερνητικά όργανα που κυρώθη¬ 
κε με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (ΦΕΚ Α' 98) και το γεγονός ότι από τις διατάξεις 
της απόφασης αυτής δεν προκαλείται δαπάνη σε βάρος 
του κρατικού προϋπολογισμού. 

β)Των άρθρων 6 παρ. 3 και 7 του ν. 48/1975 «Περί της 
Εθνικής Σημαίας της Ελλάδος, του Εμβλήματος της Ελλη¬ 
νικής Δημοκρατίας, του όρκου των αναλαβόντων δημο¬ 
σίαν εν γένει υπηρεσίαν, του τύπου των σφραγίδων των 
Δημοσίων Αρχών και των εγγράφων τούτων» (Α' 108). 

γ) Του άρθρου 1 του ν. 4512/2018 «Ρυθμίσεις για την 
εφαρμογή των Διαρθρωτικών Μεταρρυθμίσεων του 
Προγράμματος Οικονομικής Προσαρμογής και άλλες 
διατάξεις (ΦΕΚ Α' 5), όπως ισχύει. 

2. Το γεγονός ότι η δαπάνη που προκαλείται από την 
απόφαση αυτή βαρύνει τον προϋπολογισμό του Νο¬ 
μικού Προσώπου Δημοσίου Δικαίου με την επωνυμία 
«Ελληνικό Κτηματολόγιο», αποφασίζουμε: 


1. Ορίζουμε όπως το Νομικό Πρόσωπο Δημοσίου Δι¬ 
καίου (Ν.Π.Δ.Δ.) με την επωνυμία «Ελληνικό Κτηματολό¬ 
γιο» έχει δική του σφραγίδα για τις κατά νόμο ανάγκες 
λειτουργίας του. 

2. Ο τύπος και το περιεχόμενο της σφραγίδας θα έχει 
ως εξής: 

α) Είναι στρογγυλή και αποτελείται από τρεις (3) επάλ¬ 
ληλους και ομόκεντρους κύκλους. 

β) Στον πρώτο (εξωτερικό) κύκλο που έχει διάμετρο 
0,04 του μέτρου, αναγράφονται με κεφαλαία γράμματα 
οι λέξεις ΕΛΛΗΝΙΚΗ ΔΗΜΟΚΡΑΤΙΑ. 

γ) Στον δεύτερο κύκλο αναγράφονται οι λέξεις ΕΛΛΗ¬ 
ΝΙΚΟ ΚΤΗΜΑΤΟΛΟΓΙΟ. 

δ) Ο τρίτος (εσωτερικός) κύκλος θα φέρει το έμβλημα 
της Ελληνικής Δημοκρατίας σύμφωνα με το συνημμένο 
αποτύπωμα. 

3. Κατόπιν απόφασης του Δ.Σ.του Φορέα, οι Διευθύν¬ 
σεις του δύνανται να τηρούν η καθεμιά τη σφραγίδα 
του Φορέα. 

4. Υπεύθυνος για τη φύλαξη της σφραγίδας είναι ο 
Γενικός Διευθυντής του Φορέα. Στην περίπτωση που 
Διεύθυνση τηρεί δική της σφραγίδα, υπεύθυνος για τη 
φύλαξη είναι ο Διευθυντής της. Ο Γενικός Διευθυντής 
ή οι Διευθυντές μπορούν να αναθέτουν τη φύλαξη της 
σφραγίδας της οποίας έχουν την ευθύνη σε οποιοδήποτε 
υπάλληλο του Φορέα κατά την κρίση τους. 



Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα απόφαση μαζί με το συνημμένο αποτύπω¬ 
μα να δημοσιευθούν στην Εφημερίδα της Κυβερνήσεως. 

Αθήνα, 29 Ιανουάριου 2018 
Ο Υπουργός 

ΓΕΩΡΓΙΟΣ ΣΤΑΘΑΚΗΣ 


Αριθμ. ΔΠΔΑ/65396/3 265/Φ.ΕΕΣΣΤΥ (4) 

Έγκριση Επιχειρησιακού Σχεδίου 2018-2021 
της εταιρείας "ΕΛΛΗΝΙΚΗ ΕΤΑΙΡΕΙΑ ΣΥΝΤΗΡΗ¬ 
ΣΗΣ ΣΙΔΗΡΟΔΡΟΜΙΚΟΥ ΤΡΟΧΑΙΟΥ ΥΛΙΚΟΥ Α.Ε. 
(Ε.Ε.Σ.Σ.Τ.Υ. Α.Ε.)". 

Ο ΥΠΟΥΡΓΟΣ ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

Ι.Τις διατάξεις: 

α)Του άρθρου 90του Κώδικα Νομοθεσίαςγιατην Κυ¬ 
βέρνηση και τα Κυβερνητικά Όργανα που κυρώθηκε με 
το άρθρο πρώτο του π.δ. 63/2005 (Α' 98). 

β) Των άρθρων 6,7,10 και 11 του ν. 3429/2005 (Α' 314) 
«Δημόσιες Επιχειρήσεις και Οργανισμοί», όπως τροπο¬ 
ποιήθηκε και ισχύει. 

γ)Του άρθρου 5 του ν. 3920/2011 (Α' 33) «Εξυγίανση, 
αναδιάρθρωση και ανάπτυξη των αστικών συγκοινωνι¬ 
ών Περιφέρειας Αττικής και άλλες διατάξεις» όπως τρο¬ 
ποποιημένο ισχύει με τις διατάξεις του άρθρου 121 του 
ν. 4070/2012 (Α'82). 

δ)Των άρθρων 24,45 και 46 του ν. 4270/2014 (Α' 143) 
«Αρχές δημοσιονομικής διαχείρισης και εποπτείας (εν¬ 
σωμάτωση της Οδηγίας 2011 /85/ΕΕ) - δημόσιο λογιστικό 
και άλλες διατάξεις, όπως τροποποιήθηκε και ισχύει, 
ε) Του άρθρου 163 του ν. 4472/2017 (Α’ 74) «Έγκριση 
Μεσοπρόθεσμου Πλαισίου Δημοσιονομικής Στρατηγι¬ 
κής 2018-2021». 

στ) Του άρθρου 4 του π.δ. 123/2016 (Α' 208) «Ανασύ¬ 
σταση και μετονομασία του Υπουργείου Διοικητικής Με¬ 
ταρρύθμισης και Ηλεκτρονικής Διακυβέρνησης, ανασύ¬ 
σταση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων». 

ζ) Του π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών» και 
η) Του π.δ. 123/2017 (Α' 151) «Οργανισμός του Υπουρ¬ 
γείου Υποδομών και Μεταφορών». 

2. Τις υπ' αριθμ. πρωτ. αποφάσεις: 
α) 038/οικ. 10561/1197/1 -3-2013 (Β’ 503) κοινή υπουρ¬ 
γική απόφαση του Αναπληρωτή Υπουργού Οικονομικών 
και του Υπουργού Ανάπτυξης, Ανταγωνιστικότητας, Υπο¬ 
δομών, Μεταφορών και Δικτύων "Κατάρτιση ιδρυτικού 
καταστατικού της ανώνυμης εταιρείας με την επωνυμία 
«Ελληνική Εταιρεία Συντήρησης Σιδηροδρομικού Τρο¬ 
χαίου Υλικού Ανώνυμη Εταιρεία»", 
β) 2/14400/ΔΠΓΚ/17-2-2016 (Β' 476) του Αναπληρωτή 
Υπουργού Οικονομικών «Κατάρτιση και υποβολή Επιχει¬ 
ρησιακών Σχεδίων των φορέων του Κεφαλαίου Α' του 
Ν. 3429/2005», 

γ) οικ. 509/11/3-1-2017 (Β' 61) κοινή υπουργική 
απόφαση του Αναπληρωτή Υπουργού Οικονομικών, 
της Υπουργού Διοικητικής Ανασυγκρότησης και του 


Υπουργού Υποδομών και Μεταφορών «Αναδιοργάνω¬ 
ση της Γενικής Διεύθυνσης Οικονομικών Υπηρεσιών του 
Υπουργείου Υποδομών και Μεταφορών, σύμφωνα με τις 
διατάξεις του άρθρου 58 του ν. 4438/2016 (Α' 228)» και 

δ) οικ.1746/84/12-1-2017 (Β’ 367) κοινή υπουριγκή 
απόφαση του Αναπληρωτή Υπουργού Οικονομικών 
και του Υπουργού Υποδομών και Μεταφορών "Έγκριση 
του προϋπολογισμού έτους 2017 του φορέα «ΕΛΛΗΝΙΚΗ 
ΕΤΑΙΡΕΙΑ ΣΥΝΤΗΡΗΣΗΣ ΣΙΔΗΡΟΔΡΟΜΙΚΟΥ ΤΡΟΧΑΙΟΥ 
ΥΛΙΚΟΥ Α.Ε. (Ε.Ε.Σ.Σ.Τ.Υ. Α.Ε.)»". 

3. Το αριθμ. 186/5-10-2017 Πρακτικό του Διοικητικού 
της Συμβουλίου «Έγκριση Επιχειρησιακού Σχεδίου 2018- 
2021 της Ε.Ε.Σ.Σ.Τ.Υ. Α.Ε.» κατά την 186η Συνεδρίαση του. 

4. Την από 6-11-2017 εισηγητική έκθεση του Γενικού 
Διευθυντή Οικονομικών Υπηρεσιών του Υπουργείου 
Υποδομών και Μεταφορών. 

5. Το γεγονός ότι, από τις διατάξεις της παρούσας 
απόφασης και σύμφωνα με το Μεσοπρόθεσμο Πλαίσιο 
Δημοσιονομικής Στρατηγικής 2018-2021 δεν προκαλεί- 
ται δαπάνη σε βάρος του Τακτικού Προϋπολογισμού, 
αποφασίζουμε: 

1. Εγκρίνεται το επιχειρησιακό σχέδιο της εταιρείας 
"Ε.Ε.Σ.Σ.Τ.Υ. Α.Ε." για τα έτη 2018 - 2021, με έτος βάσης το 
οικονομικό έτος 2017, όπως διαβιβάστηκε με το αριθμ. 
186/5-10-2017 Πρακτικό του Διοικητικού της Συμβου¬ 
λίου και βρίσκεται στα αρχεία της Διεύθυνσης Προϋπο¬ 
λογισμού και Δημοσιονομικών Αναφορών της Γενικής 
Διεύθυνσης Οικονομικών Υπηρεσιών του Υπουργείου 
Υποδομών και Μεταφορών. 

2. Εντέλλεται η διοίκηση του εν λόγω φορέα, όπως 
συμβάλλει στην επίτευξη του στόχου του επιχειρησιακού 
σχεδίου, στην αύξηση της αποτελεσματικότητας, της 
παραγωγικότητας και στη βελτίωση της ποιότητας των 
παρεχόμενων υπηρεσιών, εξασφαλίζοντας ταυτόχρονα 
τα οικονομικά αποτελέσματα που έχουν συμφωνηθεί 
στο πλαίσιο του επικαιροποιημένου Μεσοπρόθεσμου 
Πλαισίου Δημοσιονομικής Στρατηγικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιανουάριου 2018 

Ο Υπουργός 

ΧΡΗΣΤΟΣ ΣΠΙΡΤΖΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 



























